جیا بچن

جیا بہادری بچ ہِک بھارتی اداکارہ، سیاست دان تے سماج وادی پارٹی نال تعلق رکھݨ آلی راجیہ سبھا دی رکن پارلیمنٹ ہن۔ اوہ 2004ء دے بعد توں خاص طور تے چار واری رکن پارلیمنٹ رہ چُکّیاں ہِن۔ اوہ فلم اینڈ ٹیلی ویژن انسٹی ٹیوٹ آف انڈیا، پونا دی سابق طالبہ ہِن۔ جیا ہندی سنیما دے اداکار امیتابھ بچن نال شادی دے بندھن وچ ٻدھی ہوئی ہے۔ انہاں دے پُتر ابھیشیک بچن وی ہِک کامیاب بھارتی اداکار ہِن۔ اپݨے پیشہ وارانہ زندگی دے دوران اُنّھاں نے ٩فلم فیئر ایوارڈ جِیتّے، جنہاں وچ بہترین اداکارہ دے کیتے ترائے تے فلم فیئر اعزاز برائے بہترین اداکارہ دے لیے ترائے شامل ہِن۔ انہاں کوں 2007ء وچ فلم فیئر حاصل زیست اعزاز نال نوازیا ڳیا ہئی۔ 1992ء وچ، حکومت ہند نے جیا بچن کوں فنون وچ پدم شری، بھارت دا چوتھا سبھ توں وݙا اعزاز ݙتا۔

## ابتدائی زندگی
جیا بچن دا تعلق بنگالی گھرانے نال ہِے۔ انہاں دے والدین دا ناں اندرا تے ترن کمار بہادری ہئی، جیہڑے  جبل پور وچ مصنف، صحافی تے اسٹیج دے اداکار ہَن۔ جیا نے اپݨی ابتدائی تعلیم بھوپال دے سینٹ جوزف کونونٹ اسکول توں حاصل کِیتی۔

## اداکاری
جیا بہادری نے اپݨے فلمی سفر دا آغاز ستیاجیت رائے دی بنگالی فلم مہانگر نال 15 سال دی عُمر وچ کِیتا۔ 1971ء وچ بنگالی مزاحیہ فلم دھنی میے جیا بچن دیاں ابتدائی کامیاب فلماں وچوں ہِک ہئی۔

اپݨے علاقہ مغربی بنگال وچ ابتدائی کامیابی دے بعد فلم گڈی وچ انہاں نے ہِک اسکول دی زنانی دا کردار ادا کِیتا، جیڑھی فلم اداکار دھرمیندر دی دیوانی ہئی۔ ایں فلم دے بعد اوہ ممبئی چلی ڳئیاں تے کئی کامیاب ہندی فلماں جیویں جو جوانی دیوانی، کوشش، انامیکا، پیا کا گھر تے باورچی وچ اداکاری کِیتی۔ اپݨے پئے امیتابھ بچن دے نال انہاں نے کئی کامیاب فلماں کِیتیاں، جنہاں وچ زنجیر (1973)، ابھیمان (1973)، چپکے چپکے (1975) تے شعلے (1975) شامل ہِن۔

انہاں دی دِھی شویتا دی پیدائش اوں  ویلے تھئی جݙݨ امیتابھ تے جیا فلم شعلے وچ کم کر رہے ہَن۔ ایندے بعد جیا بچن نے اداکاری کوں خیر آباد آکھ ݙِتّا تے اپݨے ٻالاں دی پرورش وچ لڳ ڳئیاں۔ اداکارہ دے طور تے انہاں دی آخری فلم سلسلہ (1981) ہئی، جیندے وچ انہاں نے امیتابھ دے نال اداکاری کِیتی (حیرت انگیز طور تے سلسلہ ہِک ناکام فلم ثابت تھئی)۔ ایندے بعد انہاں نے فلماں وچ اداکاری چھوڑ ݙِتّی۔

## سیاسی سفر
جیا بچن پہلی واری مارچ 2006ء تک راجیہ سبھا وچ اتر پردیش دی نمائندگی کریندیں ہوئیاں سماج وادی پارٹی توں رکن پارلیمنٹ منتخب تھئیاں ہَن۔ انہاں نے جون 2006ء توں جولائی 2010ء تک ݙوجھی واری رکن پارلیمنٹ منتخب تھئیاں۔ جیا بچن 2012ء وچ تریجھی مدت دے کیتے تے ولا 2018ء وچ سماج وادی پارٹی توں راجیہ سبھا وچ اپݨی چوتھی مدت دے کیتے ولا منتخب تھئیاں۔

## ذاتی زندگی
جیا بہادری بچن، ہِک صحافی، مصنف تے شاعر ترون کمار بہادری تے اندرا دی دھی ہِن۔

3 جون 1973ء کوں جیا بہادری نے امیتابھ بچن نال شادی کِیتی۔

## اعزازات

## شہری اعزاز

* 1992ء - فنون وچ پدم شری، بھارت دا چوتھا سبھ توں وݙا اعزاز

## فلم فیئر ایوارڈ
فاتح:

* 1972ء - فلم فیئر خصوصی اعزاز، فلم اپہار دے لیے
* 1974ء - فلم فیئر اعزاز برائے بہترین اداکارہ، فلم ابھیمان دے لیے
* 1975ء - فلم فیئر اعزاز برائے بہترین اداکارہ، فلم کورا کاغذ دے لیے
* 1980ء - فلم فیئر اعزاز برائے بہترین اداکارہ، فلم نوکر دے لیے
* 1998ء - فلم فیئر خصوصی اعزاز، فلم ہزارہ چوراسی دی ماں دے لیے
* 2001ء - فلم فیئر اعزاز برائے بہترین معاون اداکارہ، فلم فضا دے لیے
* 2002ء - فلم فیئر اعزاز برائے بہترین معاون اداکارہ، فلم کبھی خوشی کبھی غم دے لیے
* 2004ء - فلم فیئر اعزاز برائے بہترین معاون اداکارہ، فلم کے کل ہو نہ ہو دے لیے
* 2007ء - فلم فیئر حاصل زیست اعزاز

## نامزد:

* 1972ء - فلم فیئر اعزاز برائے بہترین اداکارہ، فلم گڈدی دے لیے
* 1972ء - فلم فیئر اعزاز برائے بہترین اداکارہ، فلم اپہار دے لیے
* 1974ء - فلم فیئر اعزاز برائے بہترین اداکارہ، فلم کوشش دے لیے
* 1976ء - فلم فیئر اعزاز برائے بہترین اداکارہ، فلم ملی دے لیے
* 1982ء - فلم فیئر اعزاز برائے بہترین اداکارہ، فلم سلسلہ دے لیے

## آئیفا ایوارڈ

### فاتح:

* 2001ء - آئیفا ایوارڈ برائے بہترین اداکارہ، فلم فضا دے لیے
* 2002ء - آئیفا ایوارڈ برائے بہترین اداکارہ، فلم کبھی خوشی کبھی غم دے لیے
* 2004ء - آئیفا ایوارڈ برائے بہترین اداکارہ، فلم کے کل ہو نہ ہو دے لیے

## ٻئے فلمی اعزازات

### فاتح:

* 1972ء - بنگال فلم جرنلسٹس ایسوسی ایشن ایوارڈز - خصوصی ایوارڈ (ہندی فلم)، فلم گڈدی دے لیے
* 1999ء - آنندلوک پورسکر، خصوصی ایڈیٹرز ایوارڈ
* 2001ء - بنگال فلم جرنلسٹس ایسوسی ایشن ایوارڈز، بہترین معاون اداکارہ، فلم فضا دے لیے
* 2001ء - زی سین اعزاز برائے بہترین معاون اداکارہ، فلم فضا دے لیے
* 2002ء - سنسوئی ناظرین چوائس ایوارڈ - بہترین معاون اداکارہ، فلم کبھی خوشی کبھی غم دے لیے

## ٻئے اعزازات

* 2004ء - سنسوئی حاصل زیست اعزاز

## حوالہ